
МКҚК №13 «Балапан»                                      балабақшасының
саз жетекшісі

Атырау қаласы                                                                                                                                                                                                                                                                                                                                                                                                                                      
     


                                              
                                                                    
                                         Дос іздеген Бота.                                                                                       

Мақсаты: Балалардың достық туралы түсініктерін дамыту.  Адамгершілікке, өзара сыйластық қарым –қатынастар жасауға үйрету. Бір-бірімен тату дос болуға  тәрбиелеу.
Жүргізуші: Сәлеметсіздер ме, балалар!  Балалар, жазда ауылға барасыңдар ма? Ата – Әжелеріңе барып дем аласыңдар ма? Ал ертегі көргенді жақсы көресіңдер ме?  (Иә)  Ендеше қазір көріп тамашалайтын ертегілерің ауылдағы Ата мен Әженің дос іздеген Ботасы жайында болмақ. Сондықтан алдымен бәріміз ауыл туралы ән шырқайық.
Ән: « Мен ауылға барамын»
Автор: Ерте, ерте ертеде Ата мен Әже болыпты.                                                                      (Ата мен Әже сахнаға шығады)                                                                                                           Олар жаз болса жайлауға шығып, мал бағады екен.                                                                                                                    Әже : Атасы – оу, малды өріске айдасаңшы, күн біраз болды ғой .                                                                                   Ата: Кемпірім, дұрыс айтасың. Уақыт та біраз болған екен. Шүу, шүу, жануар.    (ешкі мен қойдың маңыраған, сиырдың мөңіреген фонотекасы жіберіледі. )                                                                                                                                     Автор: Жаңа туған боталы түйені де жайылысқа өріске айдапты.  Жолда жүріп келе жатып, Түйе өзінің жібек жүнді сүйкімді баласына мейірімділікті, адалдықты  үйретіпті.                                                                                                    Анасы:  Мөлдір көзді, ақылды Боташым, мен саған жақсы достан басқаның бәрін бердім. Енді тура өзің сияқты дос тап. Доссыз өмір қызық емес.
Автор: Бота әндете жолға аттанады.                                                                                          Бота:Бота, бота,ботамын.
Ақылды боп атандым
Тостақандай көзім
Әдемімін өзім.
Автор: Бота Тышқанды кездестіреді.                                                                                        Бота: Бө-ө-ө,  мен дос іздеп жүрмін.                                                                                                         Тышқан:  Пих – пих – пих!                                                                                                                       Мен тышқанмын, тышқанмын,
Мысық көрсем қашамын.                                                                                                                                         Кел екеуміз дос болайық.                                                                                                                                           Бота: Жоқ-жоқ, сен сияқты дос емес.                                                                                                Автор: Тышқан  кетеді де, алдынан мысық кездеседі.                                                                                                                                                                                                                 
Мысық: Мяу –мяу мяулаған мысықпын,
 Өзім тым пысықпын,
 Кел екеуміз дос болайық. 
Тышқанды шақырып, 
Ойын ойнайық.                                                                                                                                                                                                                Бота: Жоқ-жоқ, сендер сияқты дос емес.                                                                                                          
Өзім сияқты  жібек жүнді,                                                                                                                                     мөлдір көзді әдемі дос керек.                                                                                                                     
Автор: Мысық  тышқанды қуып  кете барады.      
Содан кейін Бота Ешкіні кездестіреді.                                                                         Ешкі: Мәә –Мәә –Мәә…                                                                                                                                 Тастан – тасқа секірген 
Секеңдеген ешкімін.
Кел екеуміз дос болайық.                                                                                                                                                  Бота: Жоқ-жоқ, сен сияқты дос емес.                                                                                                             Өзім сияқты  жібек жүнді,                                                                                                                                     мөлдір көзді әдемі дос керек.                                                                                                             Көбелек ұшып келіп, Ботаның құлағына қонады.    
Бота: Ой, шошып кеттім ғой. Сен кімсің?                                                                                                     Көбелек: Қанат қағып ұшамын,                                                                                                                     Гүлден гүлге қонамын.                                                                                                                                                Кел екеуміз дос болайық.                                                                                                                                Менің достарым би билеп көңіліңді көтереді.                                                                                                        Би: «Көбелек»                                                                                                                                                     Бота: Жоқ-жоқ, сендер сияқты дос емес.                                                                                                         Өзім сияқты  жібек жүнді,                                                                                                                                     мөлдір көзді әдемі дос керек.                                                                                                                          Автор: Бота Әтешті қуған Итпен кездеседі .                                                                                                 Бота: Тоқтаңдар, не істеп жүрсіңдер, ойын ойнап жүрсіңдер ме? Сендер кімсіңдер?                                                                                                                                                       
 Ит: Аф,аф, аф!
Атым менің Саққұлақ,
Жүремін ылғи шапқылап.                                                                                                    
Әтеш: Ку-ка-ре ку, ку – ка – ре –ку! 
Айдарлы Әтешпін,
Қорқытпас мені ешкім.
Келіңдер , дос болайық.                                                                                                                                              
Бота: Жоқ-жоқ, сендер сияқты дос емес.                                                                                                                  Өзім сияқты  жібек жүнді,                                                                                                                                     мөлдір көзді, әдемі дос керек.                                                                                                                                                                                  

Автор: Бұқпантайлап келе жатқан Түлкіні кездестіреді.                                                                Түлкі: Сәлем, Ботақан. Жібек жүнің үлбіреп, қара көзің мөлдіреп, қайдан келе жатырсың?        Жүр, орманға барайық.                                                                       
Автор:  Екеуі орманға келе жатқанда  алдарынан ара шығады.                                                                                                                                                  
Ара: З-з-з, келіңдер, дос болайық,
Гүл терейік, бал жинайық.                                                                                                                                            Бота: Жоқ, жоқ сен сияқты дос емес.
Автор: Ара ашуланып, Түлкі мен Ботаны қуа жөнеледі.                                                                                                     Бота: Ай – ай, құтқарыңдар! Ара, қой деймін саған. Шақпа мені, қой енді.  Ой – ой –ой! Бәрібір сенімен дос болмаймын.                                                                                                                                                       Автор:  Ара жөніне кетеді.                                                                                                                                                                  
(Түлкі орамалмен жағын байлап келеді.)   
Бота: Түлкі, саған не болды?  
Түлкі: Мені ара шағып алды.   Ой…?!  Ой….!
Бота:  Жүр Түлкі,  сені үйіңе апарайын.      
Түлкі: Ха –ха -ха ! Мен сені алдадым, хи –хи –хи, -деп орамалын шешіп лақтырады.                                    
Бота: Ах, қу түлкі, сен мені алдаған екенсің ғой? (түлкіні қуа жөнеледі.)  
Автор: Түлкі қашып жөніне  кетеді. Ботаның алдынан анасы шығады.
Анасы: Дос таптың ба, ботам?                                                                                                                                      Бота: Жоқ , анашым, сенбесеңіз көктегі күннен сұраңыз.
Тура мен сияқты ешкім жоқ екен.  ( мақтанады)
Анасы: Өзің сияқты дегенім, адалдығыңды айтқаным,боташым.                                                                           Досты былай таңдау керек:  дос ақылды, әдепті, өтірік айтпайтын, досын ренжітпейтін, мақтанбайтын  дос болуы   керек.                                                                                                                                                                   Бота : Солай ма, анашым, ендеше менің танысқан достарымның бәрі де адал, көңілді, өнерлі еді. Мен оларды өзім сияқты әдемі болуы керек деп ойлап едім. Қателесіппін ғой. Енді қайттім, анашым?                                                                                                                                                                               Анасы:  Мұңайма, Боташым. Олардың бәрін дос болуға шақыр. 
Бота: Анашым, мен тек қу түлкімен ғана дос болмаймын. Өйткені,  ол мені алдады.
Автор: Бота қуанып достарын шақырып алады.                                                                                                                     Бота:  Достарым, достарым, келіңдер, бәріміз дос болайық. (Бәрі сахнаға шығып би билейді.)
Көңілді би:  «Тентегім»                                                                                                     

